ᱥᱤᱨᱥᱟ ᱦᱚᱱᱚᱛ

ᱥᱤᱨᱥᱟ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱦᱚᱨᱤᱭᱟᱬᱟ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱶᱟ ᱫᱚ ᱦᱚᱨᱤᱭᱟᱬᱟ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱦᱚᱱᱚᱛ ᱠᱟᱱᱟ ᱾ ᱥᱤᱨᱥᱟ ᱫᱚ  ᱱᱚᱸᱰᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ, ᱡᱟᱦᱟᱸ ᱫᱚ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱐ ᱪᱮᱛᱟᱱ ᱨᱮ ᱥᱤᱧᱚᱛ ᱨᱟᱡᱽᱜᱟᱲ ᱫᱤᱞᱞᱤ ᱠᱷᱚᱱ ᱒᱕᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾

ᱪᱷᱟᱹᱴᱭᱟᱹᱨ
ᱱᱚᱟᱶ ᱦᱚᱱᱚᱛ ᱨᱮᱱᱟᱜ ᱧᱩᱛᱩᱢ ᱫᱚ ᱚᱸᱰᱮᱱᱟᱜ ᱦᱮᱰᱠᱩᱣᱟᱴᱚᱨ ᱧᱩᱛᱩᱢ ᱥᱤᱨᱥᱟ ᱠᱷᱚᱱ ᱦᱮᱡ ᱟᱠᱟᱱᱟ ᱾ ᱥᱤᱨᱥᱟ ᱧᱩᱛᱩᱢ ᱫᱚ ᱢᱟᱨᱮ ᱥᱚᱸᱥᱠᱨᱤᱛ ᱧᱩᱛᱩᱢ ᱥᱟᱭᱨᱤᱥᱟᱠᱟ ᱠᱷᱚᱱ ᱦᱮᱡ ᱟᱠᱟᱱᱟ, ᱡᱟᱦᱟᱸ ᱫᱚ ᱢᱟᱦᱟᱵᱷᱟᱨᱚᱛ ᱨᱮ ᱠᱷᱚᱫᱟ ᱢᱮᱱᱟᱜᱼᱟ ᱾ ᱢᱚᱦᱟᱵᱷᱟᱨᱚᱛ ᱨᱮ ᱚᱞ ᱢᱮᱱᱟᱜᱼᱟ ᱵᱟᱝᱢᱟ ᱥᱟᱭᱨᱤᱥᱟᱠᱟ ᱫᱚ ᱱᱚᱠᱩᱲᱚ ᱠᱚ ᱡᱤᱛᱠᱟᱹᱨ ᱠᱟᱛᱮ ᱠᱚ ᱜᱚᱵᱚᱞ ᱞᱮᱫ ᱛᱟᱦᱮᱸᱫ ᱾ ᱕ ᱥᱟᱭ ᱥᱟᱹᱦᱤᱛ ᱡᱤᱥᱩ ᱞᱟᱦᱟ ᱫᱚ ᱱᱚᱶᱟ ᱟᱹᱰᱤ ᱧᱩᱛᱩᱢᱟᱱ ᱱᱟᱜᱟᱨ ᱞᱮᱠᱟᱛᱮ ᱛᱟᱦᱮᱸ ᱠᱱᱟ ᱢᱮᱱᱛᱮ ᱯᱟᱬᱤᱱᱤ (Pāṇini) ᱚᱞ ᱟᱠᱟᱰᱼᱟᱭ ᱾

ᱠᱟᱹᱣᱰᱤᱭᱟᱹᱨᱤ
᱒᱐᱐᱖ ᱥᱟᱹᱦᱤᱛ ᱨᱮ ᱥᱤᱧᱚᱛ ᱥᱚᱨᱠᱟᱨ ᱦᱚᱛᱮᱛᱮ ᱥᱤᱧᱚᱛ ᱨᱮᱱᱟᱜ ᱒᱕᱐ ᱜᱚᱴᱟᱝ ᱨᱮᱸᱜᱮᱡ ᱟᱨ ᱯᱟᱹᱪᱷᱞᱟᱹ ᱦᱚᱱᱚᱛ ᱠᱚ ᱥᱟᱶᱛᱮ ᱥᱮᱞᱮᱫ ᱟᱠᱟᱫᱼᱟᱭ ᱾  ᱱᱚᱶᱟ ᱫᱚ ᱦᱚᱨᱤᱭᱟᱬᱟ ᱯᱚᱱᱚᱛ ᱨᱮᱱᱟᱜ ᱵᱟᱨᱭᱟ ᱦᱚᱱᱚᱛ ᱞᱮᱠᱟᱛᱮ ᱱᱚᱶᱟ ᱦᱚᱱᱚᱛ ᱦᱚᱸ ᱵᱮᱠᱣᱟᱨᱰ ᱮᱞᱟᱠᱟ ᱜᱨᱟᱸᱴ ᱯᱷᱚᱸᱰ (BRGF) ᱯᱨᱚᱜᱨᱟᱢ ᱨᱮ ᱠᱚ ᱥᱞᱮᱫ ᱟᱠᱟᱫᱼᱟ ᱾

ᱠᱷᱚᱸᱰ
ᱱᱚᱶᱟ ᱦᱚᱱᱚᱛ ᱨᱮ ᱯᱩᱱ ᱜᱚᱴᱟᱝ ᱛᱚᱦᱥᱤᱞ ᱢᱮᱱᱟᱜᱼᱟ, ᱚᱱᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱺ ᱥᱤᱨᱥᱟ, ᱫᱟᱵᱽᱣᱟᱞᱤ, ᱨᱟᱱᱤᱭᱟ ᱟᱨ ᱤᱞᱮᱱᱟᱵᱟᱫᱽ ᱾ ᱱᱚᱶᱟ ᱠᱚ ᱟᱨᱦᱚᱸ ᱗ ᱜᱚᱴᱟᱝ ᱵᱚᱱᱚᱛ (blocks) ᱨᱮ ᱦᱟᱹᱴᱤᱧ ᱟᱠᱟᱱᱟ, ᱚᱱᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱺ ᱵᱟᱨᱟᱜᱩᱰᱷᱟ, ᱫᱟᱵᱽᱣᱟᱞᱤ, ᱤᱞᱮᱱᱟᱵᱟᱫᱽ, ᱱᱟᱛᱷᱩᱥᱟᱨᱤ ᱪᱚᱯᱴᱟ, ᱚᱰᱷᱟᱱ, ᱨᱟᱱᱤᱭᱟ ᱟᱨ ᱥᱤᱨᱥᱟ  ᱾

ᱱᱚᱸᱰᱮ ᱕ ᱜᱚᱴᱟᱝ ᱨᱟᱭ ᱫᱚᱨᱵᱟᱨ ᱢᱟᱹᱪᱤ (Vidhan Sabha constituencies) ᱢᱮᱱᱟᱜᱼᱟ, ᱚᱱᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱺ ᱠᱟᱞᱟᱱᱣᱟᱞᱤ, ᱫᱟᱵᱽᱣᱟᱞᱤ, ᱨᱟᱱᱤᱭᱟ, ᱥᱤᱨᱥᱟ ᱟᱨ ᱤᱞᱮᱱᱟᱵᱟᱫᱽ ᱾ᱱᱚᱶᱟ ᱠᱚ ᱫᱚ ᱡᱚᱛᱚ ᱥᱤᱨᱥᱟ ᱦᱚᱲ ᱫᱚᱨᱵᱟᱨ ᱢᱟᱹᱪᱤ (Lok Sabha constituency) ᱛᱟᱹᱨᱤ ᱨᱮ ᱢᱮᱱᱜᱼᱟ ᱾

ᱦᱚᱲ ᱮᱞ

᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱥᱤᱨᱥᱟ ᱦᱚᱱᱚᱛ ᱨᱮ ᱑,᱒᱙᱕,᱑᱘᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ , ᱡᱟᱦᱟᱸ ᱫᱚ ᱢᱚᱨᱤᱥᱤᱭᱚᱥ (Mauritius) ᱫᱤᱥᱚᱢ ᱟᱨᱵᱟᱝ ᱡᱩᱢᱤᱫᱽ ᱯᱚᱱᱚᱛ (US state) ᱨᱮᱱᱟᱜ ᱱᱤᱣ ᱦᱟᱢᱯᱥᱤᱨ (New Hampshire) ᱦᱚᱲ ᱥᱟᱶ ᱞᱮᱠᱷᱟ ᱨᱮ ᱠᱚ ᱵᱟᱨᱟᱵᱟᱹᱨᱤᱜ ᱠᱟᱱᱟ ᱾ ᱥᱤᱧᱚᱛ ᱨᱮᱱᱟᱜ ᱖᱔᱐ ᱦᱚᱱᱚᱛ ᱢᱩᱸᱫᱽ ᱠᱷᱚᱱ ᱱᱚᱶᱟ ᱦᱚᱱᱚᱛ ᱫᱚ ᱓᱗᱘ ᱟᱱᱟᱜ ᱴᱷᱟᱶ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱦᱚᱲ ᱵᱟᱹᱰᱚᱜ ᱠᱟᱱ ᱫᱚᱨ ᱫᱚ ᱑᱕ᱹ᱙᱙% ᱛᱟᱦᱮᱸ ᱠᱟᱱᱟ ᱒᱐᱐᱑ ᱠᱷᱚᱱ ᱒᱐᱑᱑ ᱥᱟᱹᱦᱤᱛ ᱢᱩᱸᱫᱽ ᱨᱮ ᱾ ᱡᱟᱱᱟᱝ ᱡᱟᱹᱱᱤ ᱞᱮᱠᱟᱛᱮ ᱘᱙᱗ ᱠᱩᱲᱤ ᱨᱮ ᱑᱐᱐᱐ ᱠᱚᱲ ᱢᱮᱱᱟᱜ ᱠᱚᱣᱟ ᱟᱨ ᱥᱤᱠᱷᱱᱟᱹᱛ ᱫᱚᱨ ᱫᱚ ᱖᱘ᱹ᱘᱒% ᱛᱟᱦᱮᱸ ᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱨᱦᱮ ᱡᱚᱱᱚᱲ
ᱥᱤᱨᱥᱟ ᱦᱚᱱᱚᱛ ᱥᱚᱨᱠᱟᱨ ᱣᱮᱵᱽᱥᱟᱭᱤᱴ

ᱛᱷᱚᱠ:ᱥᱤᱨᱥᱟ ᱦᱚᱱᱚᱛ
ᱛᱷᱚᱠ:ᱦᱚᱨᱤᱭᱟᱬᱟ ᱨᱮᱱᱟᱜ ᱦᱚᱱᱚᱛ ᱠᱚ